INTERVJUU Stephen George'ga
Tere tulemast vaatama saadet "Intervjuu"!
Täna on meil üks eriline külaline.
Tegu on pastori ja evangelistiga, kes kannab Jumala tuld rahvastele.
Mul on suur eesõigus ja au esitleda teile
algselt Indiast pärit, kuid siiski Ameerikast tulevat
pastorit ja evangelisti Stephen George'i. Tere tulemast!
Tänan!
Jumal on läkitanud teid Soome tooma erilist sõnumit.
Enne aga, kui räägime teie tööst ja sõnumist,
jagage palun pisut iseendast.
Jagage, kuidas Jumal tegi teist selle, kes te täna olete,
ehk siis - kes on Stephen George?
Mu nimi on siis Stephen George.
Osad kutsuvad mind ka George Stepheniks.
Indias ei kasutata väga palju ees- ja perekonnanime.
Kui saime endale hea nime, siis seda me kasutasimegi.
Isa kutsus mind Stepheniks.
Aastaid tagasi pidi mu isa muutma oma nime
Singhi'st Georgeksi.
Piirkonnas, kus elasime,
toimusid hindude ja moslemite vahelised rahutused.
See oli see aeg, kui India taastas oma iseseisvuse.
Kui inimesed teadsid, et tegu on kristlastega,
jäeti ta rahule.
Seetõttu ka muutiski mu isa oma nime Singhi'st Georgeksi
ja nii saigi minust Stephen George.
Olin pere viiest lapsest kõige noorem.
Mu isa nimi oli Maxwell George.
Ta oli võimas Jumala mees,
kes pidi maksma selle eest ka kõrget hinda.
Ta rajas Põhja-Indiasse 40 kogudust.
Seda piirkonda, mida tuntakse "ristiusu surnuaiana".
Ta kannatas Jumala nimel palju,
minnes lõpuks taevakoju Kristuse hingamisse.
Ka mu ema oli suur Jumala inimene.
Ta kasvatas ja õpetas nii mind kui mu nelja vanemat õde
kartma ja armastama Jumalat.
Oleme näinud, kuidas Jumal on meid juhtinud
juhatama paljusid hingi Jeesuse juurde.
Jumala vägi muutis paljude elusid.
Ma kasvasin üles pastori peres,
nii et, olen näinud igasuguseid asju.
Olin 12aastane, kui võtsin Jeesuse oma südamesse vastu
ja innustusin Jumalast.
Täitusin Jumala tule ja pääste rõõmuga.
Tõusin ristimisveest kui uude maailma.
Tundsin rõõmu, mida polnud kunagi varem kogenud.
Aeg läks ja hingevaenlane hakkas mu vastu kõvasti sõdima.
Saabusid nii kiusatused kui ka teismelise iga.
Võitlesin nii Jumala, Saatana, oma lihaliku loomuse kui maailmaga.
Maadlesite oma elus ka vihaga
ja tahtsite mitmeid kordi oma elu lõpetada.
Rääkige palun ka neist asjadest ning sellest, kuidas Jumal teid kutsus.
Mu elus toimus palju muutusi.
Nägin, kuidas Jumal koguduses tegutses.
Koolis ja sõprade keskel valitses aga teine reaalsus.
Saatan sõdis ikka kõvasti mu vastu.
Hakkasin vihkama kõike, mille nimel olin siiani tegutsenud.
Olin vihane nii Jumala kui iseenda peale.
Olin vihane nii oma pere kui iseenda peale.
Hakkasin tegelema võitluskunstide-, jooga-
transtsendaalse meditatsiooniga.
Õppisin ja omandasin kõike, millest arvasin enesele kasu olevat.
Lõpuks mõistsin, et kõige taga, mida õppisin
ja kõiges neis peituvas müstikas
on palju vaimseid mõjutusi,
mis ei vii mind õigesse suunda.
Mu eluviis oli viha täis.
Olin pidevalt vihane.
Mäletan ühte korda, kus koju jõudes
õde vigurdas minuga,
hoides ust kinni ja mulle akna kaudu keelt näidates.
Olles vihane koolis toimunud kakluse tõttu
virutasin akna katki.
Viisime mu õe Bombaysse,
kus ta silmadest eemaldati seitse klaasikildu.
Aja möödudes läks olukord veelgi hullemaks.
Hakkasin tänavatel kaklema
ja tegin inimestele viga ilma vähimagi põhjuseta.
Kuid enne veel, kui jõudsin teha midagi tõeliselt halba,
sai Jumal mul natist kinni.
1978. a. otsustasin ikka tõsiselt oma elu ära lõpetada.
Ütlesin, et keegi ei saa sellest teada
ja selleks ajaks, kui saavad, on juba liiga hilja.
Kavatsesin hüpata 60 m sügavusse kaevu.
Vaatasin sinna kaevu sügavusse
ja teadsin, et ema nutaks palju ning isa süda saaks murtud.
Neid mõtteid mõlgutades korraga midagi muutus.
See muutis kogu mu elu suunda, kui kuulsin üht häält,
mis ütles: "Ma valisin su veel enne, kui sa siia ilma sündisidki."
Pöörasin ümber, et näha, kes räägib,
kuid ei näinud kedagi.
Samas olin nii selgesti kuulnud seda häält.
"Enne veel, kui siia ilma sündisid;
enne veel, kui oma ema ihus kuju võtsid,
valisin ma sind.
Sa oled minu sulane ja prohvetiks paljudele rahvastele."
Mõtlesin, mis asi see veel oli ja otsustasin siis koju minna.
Üritasin veel mitmeid kordi endalt elu võtta,
kuid see sama hääl oli alati tagasi.
Ütlesin kord: "Ma ei tunne sind. Ilmuta end või kao mu teelt!
Mind häirib see, kui sa ei näita end mulle.
Lase mul tunda end."
Seejärel läksin Pune linnas peetavale konverentsile.
Mu õde oli sealse koguduse liige.
Mu eesmärk oli vaid viia ta sinna motikaga kohale,
kuid ma jäin ka ise.
Seal Jumal kõnetas mind ühe vanema Austraalia naise kaudu
ja ütles: "Sina, noormees, seal" ning viitas otse mulle.
"Oled üritanud lõpetada oma elu,
kuid seda üritades oled kuulnud häält, mis on öelnud..."
Ja ta kordas kõiki neid sõnu, mida olin kuulnud.
Sel hetkel teadsin, et Jumal oli mind kõnetanud.
Minu läheduses ei istunud ühtki teist meest.
Nii hakkasingi järgima Jumalat ja mu elus muutus kõik.
On imeline näha,
kuidas Jumal võib muuta ühe inimelu.
Ja kui ei taha enam elada, võid avastada,
kuidas Jumalal on kutse ja mõte su elu jaoks
ja et elu on elamist väärt.
Paljud arvavad, et Jumal ei saa kasutada
sellise taustaga inimesi.
Inimesed kahtlevad, on nad ikka piisavalt head.
Nad võivad olla oma eludega ummikseisus,
oodates, et Jumal neid kasutaks.
Mida te ütleksite inimestele, kes on sellises olukorras?
Kuidas saaks neid aidata? Te enne ka rääkisite sellest.
Jagasite sellest, kuidas rääkisite iseendaga peegli ees.
Mida te ütlesite?
Oli aeg, kus ma ei saanud jutlustada.
Hakkasin rahvahulga ees suurest hirmust värisema.
Nii lugesingi oma jutlusi peegli ees.
Julgustasin end mõttega,
et Jumal pole veel lõpetanud oma tööd minus.
Jumalal on plaan mu jaoks ja Ta tahab kasutada mind.
Ta saab kasutama mind
pööramaks rahvaid Tema poole ja tooma seeläbi au Tema nimele.
Ta tuletas mulle kuningas Taavetit meelde,
keda rünnati Siklagis.
Vaenlane viis ta pere,
põletas maha kogu laagri ja hävitas kõik.
Taavetiga koos olnud 600 meest nutsivad kõva häälega ja ütlesid:
"Mida me nüüd teeme?"
Nad hakkasid Jumalalt vastuseid otsima
ja Ta ütles: "Minge neile järgi!"
1. Saamueli 30:6 on öeldud:
"Aga Taavet kinnitas ennast Issandas, oma Jumalas."
Ta meenutas Jumalat ja kinnitas ennast Temas.
Ja kui ta oli kinnitanud end Jumalas, läkitas Jumal sõna:
"Mine, sest sa saavutad selle
ja päästad need, kes vajavad päästmist."
Tahan öelda seda kõigile, kes on täna meeleheitel.
Oleme istunud piisavalt igasugu seminaridel ja konverentsidel.
Nüüd on aeg tegutseda! - Imeline.
Meil on aeg tegutseda.
Üks mu lemmiksalme Piiblis ütleb:
"Kui Jumal on meie poolt, siis kes saab olla meie vastu?"
Tahan veelkord rõhutada:
kui Jumal on meie poolt, siis kes saab olla meie vastu?
Vahel sa lihtsalt jõuad punkti, kus mõtled:
"Nüüd aitab! Nüüd peab hakkama tegutsema."
Pisut nagu kadunud poja loos, kes sõi sigadele mõeldud toitu.
Kuid see polnud talle hea.
Ta ajas end püsti ja tunnistas: "Olen käitunud valesti.
Olen raisanud isalt saadud päranduse pahelise elu peale.
Need inimesed on hävitanud mu elu.
Lähen tagasi koju, isegi, kui mind koheldaks kui sulast.
Lähen tagasi isa juurde, tunnistan kõik üles ja kahetsen.
Tunnistan, et olen käitunud valesti nii Jumala kui oma isa ees.
Palun isa, et võiksin saada üheks tema sulastest."
See oli see pöördepunkt, kus ta muutus.
See on tõeliselt huvitav.
Et siis, Jumal tahab, et oleksime aktiivsed
ja innustunud sellest, mida Ta ütleb, tehes ususamme.
Sellega näitan, et olen kuulnud Jumala Sõna
ja usun sellesse.
Nii hakkan ka kohe tegutsema ega jää passiivselt ootama,
et taevast midagi sülle kukuks, sest see ei käi nii.
Millegi tegemine nõuab meilt pühendumist.
Räägime pisut teie isiklikust suhtest Jumalaga.
Mis teid innustab Jumala juures? Mis on see kõige parem asi?
Mäletan, kui otsustasin oma elu lõpetada.
Märkasin, kuidas inimsuhted võivad olla nii pinnapealsed ja tühjad.
Inimesed armastavad üksteist vaid selleks, et saada teistelt midagi.
Ja kui nad midagi tegidki, ootasid nad alati vastuteenet.
Mu elus jõudis kätte hetk, kus märkasin,
et maailmas on vaid üks isik,
kes armastab mind just sellisena nagu ma olen.
Ta ei armasta mind kasu pärast.
Pöördusin Jumala poole ja ütlesin: "Tahan elada Sulle ja järgida Sind."
Küsimus pole üldse selles,
mida ma Jumalalt saan, või mida Ta minu heaks teeb.
Küsimus on suhtes Jumalaga.
Tahan elada selles suhtes kogu oma elu.
Mu jaoks pole oluline, kas olen kuulus või tuntud.
Tahan teenida Jumalat oma eluga kuni surmani.
See on minu kingitus Jumalale.
Mäletan seda ööd, kui 18aastasena tagasi Jumala juurde tulin.
Seda siis peale seda, kui olin üritanud enesetappu.
Nutsin Jumala ees kui väike laps.
Ütlesin Jumalale:
"Kui saad kasutada suurt nulli, siis mina olen see suur null.
Kui võid kasutada suurt nulli, siis siin ma olen.
Kõik, mis mul on või kes ma olen või saan kord olema -
ma pühendan selle Sulle, Jumal.
Võta mu elu enda kätte ja muuda mind.
Vormi mind ja täida mind Püha Vaimu- ja Jumala tulega.
Pööra mind ja kasuta mind oma nime auks."
Jumal kuulis seda palvet ja pööras te elu suuna.
Jumal kasutas teid üle maailma erinevate rahvaste seas.
Viite neile Jumala tuld ja ligiolu.
Rääkige palun, kuidas te teenistustöö alguse sai?
Mu töö sai alguse laste seas.
Olen alati armastanud nii lapsi, noori kui teismelisi.
Lapsed on mulle alati meeldinud.
Räägin neile hea meelega lugusid ja mängin akordionit.
Mängin pilli ja laulan lastele.
Teeme ka koos näidendeid ja sketše.
Ükskord võtsin päris eesli lavale kaasa.
Esitlesime selle abil loo halastaja samaarlasest.
Eeslile aga ei meeldinud 300 plaksutavat ja hõiskavat inimest,
mistõttu ta kablutas lavalt minema.
Nii et, ma armastan lapsi ja nendega töötamist.
Seal edasi laienes mu tegevus tänavaevangelismini.
Sõitsin juba alates 12. eluaastast
iga päev rattaga 20-30 km peale kooli maha.
Ema andis mulle toidumoona kaasa
ja nii käisin erinevates külades evangeeliumi kuulutamas.
Need olid ohtlikud külad.
Jutlustajad kartsid neisse küladesse minna.
Nii ei saanudki ma kedagi kaasa ja liikusin tavaliselt üksi ringi.
Teised kartsid neisse piirkondadesse minna,
kuid mina käisin ja kuulutasin.
Rääkisin inimestele Päästjast ja sellest, mida Jeesus ristil tegi.
Nii mitmedki tulid Jeesuse juurde ja see õhutas mind veelgi enam üles.
Ilma taolise innustuse ja tuleta pole seda võimalik teha.
Sa saad jagada vaid seda, mida oled ise saanud.
Kuidas te saite osa Jumala tulest?
Mõistsin üsna mitmel moel,
et inimesed vaid teesklesid oma suhetes.
Nägin, et nendele ei saa loota.
Märkasin, et kui kulutaksin kogu oma ülejäänud elu selle peale,
et püüda olla teistele meelepärane,
siis see oleks lõpuks ikka asjata.
Minu jaoks tundus parem otsustada järgida Jeesust 100%
ja anda kõik üle Jumalale.
Taoline innukus Jumala asjade suhtes pani mind vahel öö läbi palvetama.
Vahel paastusin terve nädala
ja läksin siis jälle rattaga evangeeliumi kuulutama.
Sõitsin päevas maha 10-30 kilomeetrit.
Kord sõitsime kolme sõbraga 1300 kilomeetrit maha,
käies kuulutamas evangeeliumi.
Kord oli nii, et meid taheti maha lüüa.
Me ei laulnud nii nagu inimesed oleksid soovinud.
Me ei teinud asju,
mida oleksime nende arvates pidanud tegema.
Nad ähvardasid meid
ja suunasid oma Jeepi nina meie poole.
Läksime oma rataste juurde.
Ma olin 19aastane ja mu ratas 20aastane.
Mul lihtsalt polnud raha paremaks.
Nii ütlesingi, et mu ratas on ka karismaatik.
See pidas igasugu tranglile vastu, isegi et osad kukkusid küljest.
Sõitsime sellest rahvahulgast mööda, ise samal ajal Jumalat paludes.
Nad olid valmis ja varustatud meid tapma.
Nad isegi ei näinud, kui me neist mööda sõitsime.
Nii et, Jumal pani te kutsumise ja usu proovile.
Täna aga reisite üle maailma ja rajate uusi kogudusi.
Ühtlasi aga olete ka ühe Ameerika koguduse pastor.
On ka midagi erilist,
mida Jumala Vaim on tegemas erinevate rahvaste keskel?
Ühest küljest näen, kuidas kogudused on välja suremas.
Inimestel ei ole suhet Jumalaga.
Suured kirikud ja katedraalid on tühjad.
Osa neist on müüdud teiste uskude esindajatele
või siis mõneks muuks kasutuseks.
Teisalt aga olen näinud Jumala tuld põlemas inimeste kodudes.
On kodusid, kuhu tungib korraga 50-100 inimest sisse.
Nad on nii innustunud Jumalast.
Nad on kirglikud, nad nutavad, nad saavad täidetud Püha Vaimuga.
Imed ja tunnustähed järgivad neid.
Nii et, olen näinud mõlemat vastuolulist poolt.
On inimesi, kes on hästi religioossed,
kuid puudub ärkamine ja suhe Jumalaga.
Teisalt näen inimesi, kes enne seisid Jumalale vastu,
kuid täna on Temaga täiega täidetud.
Nad on täis Jumala tuld, ligiolu ja Tema asju.
Need kaks pilti panid mind mõtlema, et Jumal tegutseb ja liigub.
Ta ei oota ühegi inimese järele.
Tema ajakavad ei sõltu inimeste tegemistest.
Mõlema suuna osas peab tegema valiku -
kas järgida Jumalat või järgida moevoolusid.
Paljud lähevad moevooludega kaasa,
olles poliitiliselt korrektsed jne.
Jumal aga ütleb, et Ta ei hooli sellest, mida inimesed mõtlevad.
Ta ütleb: "Lõpuks olen siiski mina Jumal
ja pole kedagi teist minu sarnast."
Ta ütleb: "Kui otsid mind ja järgid mind kogu oma südamest,
siis sa ka leiad minu."
Jumal kutsub oma rahvast ja täna on see päev ja hetk.
Taolist aega pole kunagi varem olnud.
Oleme näinud üha enam imesid ja tunnustähti.
Pimedad näevad, jalutud kõnnivad.
Olen näinud, kuidas vaimupuudega inimesed
saavad Jumala väe läbi täienisti terveks.
Inimesed pöörduvad Jumala poole ja saavad terveks.
Isegi surma suus olevad inimesed paranevad palve peale.
Kohtusin hiljuti 84aastase naisega, kes oli koomas.
Ta oli kukkunud ja oma pea ära löönud.
Ta pea oli paistes ja ta oli koomas.
Lähedased olid viinud ta haiglasse rahulikku surma surema.
Haiglasse jõudes helistas selle naise minia mulle
ja palus eestpalvet ämma rahuliku lahkumise eest.
Küsisin, kas tal on tõesti aeg minna?
Ta ütles, et ei tea, mispeale lubasin palvetada.
Palusin minial panna telefonitoru oma ämma kõrva äärde
ja me hakkasime palvetama.
Minia ütles, et nägi palve ajal
kortse ilmumas oma ämma näole.
Mõistate te, mida ma silmas pean? - Ikka.
Vanusest tingitud kortsud ilmusid tagasi ta näole.
Ta pea ja nägu olid turses nagu maakera,
kuid mõne tunni pärast tuli ta koomast välja
ja umbes nädal hiljem kõndis juba omal jalal koju.
Jumal kiirendas neid asju. - Just nimelt.
Jumal on toonud teid siia ühe kindla eesmärgiga.
Jagage lühidalt seda sõnumit,
mille Jumal on te südamele me vaatajate jaoks pannud.
Jeesus läks Naini linna.
Ta nägi seal matuse rongkäigus noort meest, kes oli surnud.
Noormehe ema käis lahkunu järel.
Ta oli üksi ja ta süda oli murtud.
Kuid Jeesus äratas selle noormehe surnuist üles.
See on see, mida Jumal teeb. Ta äratab seda surnud põlvkonda.
Jumal kutsub me noori päästele ja meeleparandusele.
Nemad on need,
kes peaks haarama eesootava ärkamise ohjad.
Seda kuni Lapimaa ja maailma rahvasteni välja.
Jumala tuli on tulemas, et täita kõiki rahvaid.
Peame olema valmis selleks suureks Jumala tegutsemiseks
See on tõeliselt imeline.
Jumal on liikvel ja millegi jaoks pole veel liiga hilja.
Minu arusaamist mööda tegutseb Jumal Soomes just õigel ajal
Meie asi on vaid võtta vastu see sõna ja Jumala tuli.
Ta tahab anda seda meile, et kogudus võiks hakata liikuma.
Nüüd on aeg edasi minna. - Just. Kui ühtne sõjavägi.
Usume, et saame Soomes suuri asju nägema.
Suur tänu teile evangelist Stephen George,
selle südamest tuleva sõnumi jagamise eest meiega.
Jumala õnnistusi teile ja te teenistusele.
Ja tänud ka kõigile vaatajatele.
Olgu Jumal teiega.
Ta tahab julgustada teid haarama kinni Tema Sõnast
ning kandma edasi Tema tuld.
Jumal saab kasutama teid ühel võimsal viisil.
Aitäh, Jumala õnnistusi ning näeme taas järgmine kord!
Tõlge: Anne-Ly Raukas